Kaano ti Panungpalan ti Lubong?
Sungbat ti Biblia
Tapno maammuantayo no kaano ti panungpalan ti lubong, napateg a maawatantayo no kasano a nausar iti Biblia ti termino a “lubong.” Ti Griego a sao a koʹsmos, a kaaduanna a naipatarus kas “lubong,” ket masansan a tumukoy iti sangatauan, nangruna dagiti tattao a nasukir iti Dios ken saan a mangar-aramid iti pagayatanna. (Juan 15:18, 19; 2 Pedro 2:5) No dadduma, tumukoy ti sao a koʹsmos kadagiti mangbukel iti kagimongan ti tattao, a pakairamanan ti komersio, politika, ken relihion.
Ania ti “panungpalan ti lubong”?
Ti sasao a “panungpalan ti lubong,” a nagparang iti adu a patarus ti Biblia, ket mabalin met a maipatarus kas “panungpalan ti sistema ti bambanag,” wenno “panagpatingga ti panawen.” (Mateo 24:3; English Standard Version) Saan a tumukoy dayta iti pannakadadael ti daga wenno ti amin a tattao, no di ket tumukoy iti panungpalan dagiti mangbukel iti kagimongan ti tattao.
Isursuro ti Biblia a “magessatto [wenno, madadaelto] dagiti mismo a managaramid iti dakes” tapno naragsakto nga agbiag ditoy daga dagiti nasingpet a tattao. (Salmo 37:
Kaano ti panungpalan ti lubong?
Kinuna ni Jesus: “Maipapan iti dayta nga aldaw ken oras awan ti asinoman a makaammo, uray dagiti anghel ti langlangit wenno uray ti Anak, no di laeng ti Ama.” (Mateo 24:36, 42) Innayonna a ti tiempo nga umay ti panungpalan ket di mapakpakadaan, “iti oras a saanyo nga ipagarup.”
Uray no saantayo a maammuan ti eksakto nga aldaw ken oras, nangted ni Jesus iti ragup a “pagilasinan,” wenno grupo dagiti paspasamak, nga agserbi kas tanda ti panawen nga agturong iti panungpalan ti lubong. (Mateo 24:
Addanto pay kadi ti mabati kalpasan ti panungpalan ti lubong?
Wen. Agtalinaedto ti daga, ta kuna ti Biblia a “saanto a mapagdiwengdiweng dayta agingga iti tiempo a di nakedngan, wenno iti agnanayon.” (Salmo 104:5) Ken mapnonto ti daga kadagiti tattao, kas iti ikarkari ti Biblia: “Dagiti nalinteg tagikuaendanto ti daga, ket agtaengdanto nga agnanayon iti dayta.” (Salmo 37:29) Pagbalinento ti Dios a posible dagiti kasasaad nga orihinal a pinanggepna:
Paraiso.
—Isaias 35:1; Lucas 23:43.
Kinatalged ken kinarang-ay.
—Mikias 4:4.
Naragsak ken makapnek a trabaho para iti amin.
—Isaias 65:21- 23.
Awan ti sakit ken panaglakay wenno panagbaket.
—Job 33:25; Isaias 33:24.
^ par. 3 Ti Griego a sao nga ai·onʹ ket naipatarus met kas “lubong” iti dadduma a Biblia. No naipatarus a kasta, ti kaipapanan ti ai·onʹ ket kapada met laeng ti koʹsmos a tumukoy kadagiti mangbukel iti kagimongan ti tattao.
Ammuem ti Ad-adu Pay
Ania ti Padto?
Amin kadi a padto a naggapu iti Dios ket maipapan iti mapasamak iti masanguanan? Saan.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn war_Latn pag_Latn ilo_Latn ilo_Latn ilo_Latn war_Latn ilo_Latn war_Latn ilo_Latn ilo_Latn ilo_Latn ilo_Latn